ועדת החינוך, התרבות והספורט, כנסת 17, פרוטוקול מספר 199, 2007-05-21 11:00

מיכאל מלכיאור: העותק.

מיכאל מלכיאור: בסדר.

בילי שפירא: הערה אחרונה – בסעיף 16 – הסיכום היה שההשהיה תימנה ללא מניין שנות לימודיו לתואר.

בילי שפירא: .

בילי שפירא: אבל על פי הנהלים שבמוסד – כלומר, ההודעה על הפסקה ועל פי זה צריכה להיות כתובה.

בילי שפירא: פשוט, הסיפא נעלמה.

בילי שפירא: אנחנו נענינו לפניה וההבהרה שלך, ואמרת – ברור שהוא יעשה את זה על פי נהלי המוסד.

בילי שפירא: הוא מודיע על הפסקת הלימודים, הכל על פי הנהלים המקובלים.

בילי שפירא: פשוט הסיפא נעלמה, אז אני רק רוצה להבטיח שהיא מופיעה כאן.

סילבן שלום: זה שהוא יודיע לכם – הוא יודיע לכם.

בילי שפירא: אבל יש נהלים להודעה.

סילבן שלום: אבל זה לא עניין שמותנה בהסכמה או אי הסכמה שלכם.

קריאות: - - -

סילבן שלום: אם יש איזה טופס שצריך למלא, אז צריך למלא.

בילי שפירא: אז צריך לנסח את זה שזה לפי נהלי המוסד.

סילבן שלום: אבל לא שנהלי המוסד יאמרו שהם בסופו של דבר מקבלים את ההחלטה לפי רצונם שלהם.

סילבן שלום: סטודנט – זכותו להשהות את לימודיו.

סילבן שלום: זו היא זכות בלתי מותנית.

בילי שפירא: אבל זה לפי נהלי המוסד.

בילי שפירא: הוא צריך להודיע - -

סילבן שלום: אז אולי: "...

סילבן שלום: נהלי המוסד לגבי רישום.

סילבן שלום: ." או הודעה.

מירב ישראלי: מלבד אופן ההודעה יש עוד משהו?

סילבן שלום: אי אפשר לפתוח את זה.

סילבן שלום: עשינו את זה.

סילבן שלום: הצבענו בפעם שעברה על הכל.

סילבן שלום: לא הצבענו – אבל סיימנו.

מיכאל מלכיאור: אני אאפשר להביא תיקונים קטנים ואז נקיים הצבעה.

אסף גלעד: אני מאגודת הסטודנטים למשפטים באוניברסיטה העברית.

אסף גלעד: רצינו לחדד את סעיף 15 שמדבר על הזכות לגשת למבחן.

אסף גלעד: מה שקורה בפקולטה למשפטים באוניברסיטה העברית זה שהאוניברסיטה עורכת פיילוט מסוים על מנת לחסוך בתקציבים.

אסף גלעד: הם מתמרצים אנשים לגשת רק למועד אחד על ידי פגיעה בציונים של מועד ב' או מועד מיוחד.

אסף גלעד: רצינו לחדד את סעיף 15 לכך שתינתן הזדמנות שוויונית.

סער צעירי: סעיף 15(ב) - הנוסח הוא שמוסד להשכלה גבוהה לא יבצע כל אפליה או צעד מפלה שעלול לפגוע, בין הניגשים למועד הראשון ולניגשים למועד השני או השלישי, ובסוגריים – להלן: מועד מיוחד.

סער צעירי: הסיבה לדבר הזה – שיש בישראל - -

מיכאל מלכיאור: הבנו את זה.

סילבן שלום: לי אין בעיה עם זה.

בילי שפירא: סליחה, זו ממש התערבות באיך המוסד מנהל את הקורסים ואת ה - -

אסף גלעד: - - -

בילי שפירא: את הסיפור של בעיות ב - - שיש בפקולטה למפשטים - -יש לך זכות לגשת לשני מועדים.

מיכאל מלכיאור: אם יש זכות - -

סילבן שלום: הרי אמרנו שמה שיקבע זה הציון הגבוה יותר.

מיכאל מלכיאור: השאלה היא כך – אם יש זכות לגשת לשני מועדים ומוסד קובע, כדי לא לתת את הזכות החופשית, שאם אדם ניגש למועד ב' הוא מראש יקבל ציון יותר נמוך – זה פוגע בזכות לגשת - -

בילי שפירא: נכון, זה פוגע, אבל זו לא המציאות, ואתם לא מקבלים כרגע את התמונה המלאה כאן.

סילבן שלום: אבל אומר נציג הסטודנטים -

בילי שפירא: הוא לא יספר לך שגם במועד א' הוא קיבל מינוס - -

קריאות: - - -

בילי שפירא: זו פקולטה יחידה שעושה כרגע איזשהו פיילוט כדי למנוע סחיפה של ציונים כלפי מעלה, ולכן מנרמלים שם ציונים.

בילי שפירא: הכל נמצא בפיילוט - -.

בילי שפירא: יש כאן איזושהי שיטה שגורמת לזה שממוצע הציונים בכיתה לא יעלה על ציון מסוים - -

קריאה: למה?

בילי שפירא: למה עושים את זה?

בילי שפירא: - היתה טענה שבאוניברסיטה העברית הציונים, באופן קבוע, היו יותר נמוכים משאר האוניברסיטאות בארץ.

בילי שפירא: המורים היו יותר קמצנים במתן הציונים.

בילי שפירא: ביתר האוניברסיטאות – הציונים היו גבוהים יותר.

בילי שפירא: היה ויכוח - -

קריאות: - - -

בילי שפירא: אני מבקשת - כיוון שיש כאן איזשהו פיילוט שמדבר על משהו מאד מיוחד, והוא – נרמול ציונים.

בילי שפירא: הוא לא בתוך האוניברסיטה, הוא רק בפקולטה למשפטים.

מיכאל מלכיאור: אני לא מבין את המילים האלה – הפקולטה היא לא חלק מהאוניברסיטה?

מיכאל מלכיאור: את אומרת "נרמול" ומילים שאני לא מבין.

מיכאל מלכיאור: אני שואל: האם יש למוסד – לאוניברסיטה העברית, במקרה הזה, זכות להגיד מראש, כדי לנרמל את המצב ולא לתת אפשרות חופשית לגשת למועד ב' - -

בילי שפירא: זה לא המצב.

מיכאל מלכיאור: אם זה היה המצב – האם יש אפשרות להגיד מראש שמי שניגש למועד ב' הוא מתחיל במינוס כלשהו?

בילי שפירא: התשובה היא שזה לא המצב.

מיכאל מלכיאור: אם זה לא המצב- אז אין לנו בעיה.

בילי שפירא: לכן, כרגע אין לנו בעיה.

מירב ישראלי: אנחנו צריכים להבין מה אנחנו מכניסים פה.

מירב ישראלי: דיברנו - -לשמור על איזון ולא להיכנס ל - -ולא לפגוע יתר על המידה בסעיף 15 לחוק המועצה להשכלה גבוהה.

מירב ישראלי: אם אפשר לקחת את המקרה הפרטי הזה ולעשות משהו יותר כללי –אז אנחנו צריכים לבדוק איך לעשות את זה, אבל אנחנו לא נתחיל להיכנס למועד ג' או מועד ד' – לא זו הכוונה.

אסף גלעד: האם הזכות היא שוויונית – זה מה שאנחנו צריכים לדעת, האם הזכות היא שוויונית לגשת למועד א' או מועד ב'.

אסף גלעד: האם סטודנט ש - - מועד א', האם יש לו זכות שוויונית לקבל אותו ציון כאלו היה ניגש למועד ב'?

אסף גלעד: אני רוצה לדעת את זה, - - פרטים אחרי פגישה עם רקטור האוניברסיטה, אין את הזכות הזו.

מיכאל מלכיאור: שמענו את כולם.

מיכאל מלכיאור: אנחנו מבקשים ממירב ישראלי לנסח ניסוח שכולל לא רק את הזכות לגשת למועד ב' אלא גם את השוויוניות, את התנאים השווים במועד ב' כמו במועד א'.

אסף גלעד: השאלה אם "אותם תנאים" אומר גם - -

מיכאל מלכיאור: אותם תנאים זה אומר שאי אפשר להוריד, מראש, את הציון.

סילבן שלום: תיקון קטן – עליו דיברתי עם היועצת המשפטית ואין לה עם זה בעיה: אני רוצה שבסעיף 4, כאשר כתוב : "מוסד להשכלה גבוהה לא יפלה מועמד מטעמים עדתיים, ארץ מוצא..." וכן הלאה: נוסיף גם: "מגבלות גופניות", כי יש טענה של נכים שאומרים ש - -

אייל רק: - -

קריאה: נפשיות, לא?

בילי שפירא: לא, נפשיות – צריך להביא אישור רפואי.

בילי שפירא: לבית ספר לרפואה , למשל, אתה צריך להביא אישורים רפואיים.

דוד רותם: למה אתה מתכוון?

קריאות: - - -

סילבן שלום: כתבו לנו

בילי שפירא: בתחומים שהוגדרו כ - - -

ג'מאל זחאלקה: אני רוצה להוסיף להסתייגות - ללא אפליה על בסיס גיל.

ג'מאל זחאלקה: עכשיו יש אפליה כזו.

ג'מאל זחאלקה: זו האמא של כל האפליות.

ג'מאל זחאלקה: ככה מסננים סטודנטים לרפואה.

מיכאל מלכיאור: יש לנו דיון בנושא הזה בשבוע הבא.

סילבן שלום: קיבלנו מייל הבוקר ממישהו שטוען שאחיו הופלה בקבלה בגלל היותו נכה.

סילבן שלום: אני לא יודע אם זה נכון, רק מצאתי לנכון, מאחר וזה דבר שלא חשבנו עליו, שיכול להיות שמגבלה משפיעה על קבלה, אני חושב שיש מקום לתת על זה את הדעת.

סילבן שלום: יש משהו במה שאת אומרת – כמובן, לגבי מה זו מגבלה גופנית.

סילבן שלום: אם זה הדבר הרחב, אז - - שמירב תמצא את שביל הזהב.

מיכל צוק: יש לנו רק שאלה מקדמית שנדע איך להתייחס – אני רואה בסוף את כל הנושאים התקציביים – את שכר הלימוד - -

מירב ישראלי: זה עוד לא - -.

מירב ישראלי: אני פשוט שמתי על השולחן של הנוסח של הראשונה פלוס - -, מכיוון שאת נושא שכר הלימוד השארנו פתוח.

מירב ישראלי: מה שהשארתי על השולחן זה בסעיפים התקציביים שהיו אמורים להיכנס לקריאה הראשונה, אם אתם זוכרים – היה פה דיון ארוך על שלושה נושאים תקציביים, שבסופו של דבר יצאו מהצעת החוק.

מירב ישראלי: הנוסח כבר נוסח, בזמנו.

מירב ישראלי: לכן, מה ששמתי על השולחן זה את הנוסח שנוסח, בזמנו, לגבי – שכר לימוד, תחבורה ציבורית ומס הכנסה.

מירב ישראלי: זה הנוסח שקיים כרגע על השולחן.

מירב ישראלי: הדיון הוא, כמובן - -

מיכל צוק: עדיין אני רוצה לחדד שתי שאלות: 1.

מיכל צוק: כל הנושאים האלה שמונחים על השולחן זה נושאים שיועלו על ידי המציעים של הדיון בוועדה ?

מירב ישראלי: כן.

מיכל צוק: דבר שני – את אמרת שהיו שינויים בנוסח ואין לנו את הנוסח שעלה לקריאה הראשונה.

מיכל צוק: מה השינויים?

מירב ישראלי: לא, לא היה שינוי.

מירב ישראלי: פשוט הורדנו אותם.

מיכאל מלכיאור: לא היו שינויים.

מיכל צוק: זה כמו שזה בקריאה הטרומית?

מירב ישראלי: לא, לא.

משה גפני: את הסעיפים התקציביים לא מביאים להצבעה?

מיכאל מלכיאור: אם רוצים להביא אותם – אז נביא אותם.

מיכאל מלכיאור: אם לא רוצים – אז לא נביא.

מיכאל מלכיאור: אנחנו לא מדברים עכשיו על תקציבים.

מיכאל מלכיאור: אנחנו מדברים על כל השאר.

מיכל צוק: יש לנו, ואנחנו מתכוונים להגיש הסתייגות מטעם הממשלה – לגבי הזכות להשכלה גבוהה.

מיכל צוק: בדיונים הקודמים הוכר כאן בוועדה, והיתה הסכמה, להבנתי, גם על ידי המציעים וחברי הכנסת הנוספים לגבי הזכות להשכלה גבוהה, שהמטרה שלכם בחוק הזה היא לתת את הזכות "בכפוף להוראות חוק זה", וברור היה שיש גם שיקולים של תכנון, ושיקולים של תקצוב של איך שהמדינה מתקצבת ומתכננת את מערכת ההשכלה הגבוהה.

מיכל צוק: היינו מעונינים, ואם לא- הסתייגות ברוח הזו, שלמען הסר ספק, הזכויות האלה הם בהתאם לשיקולים של תכנון ותקצוב.

מירב ישראלי: יש לכם נוסח של הסתייגות?

מירב ישראלי: אני מזכירה לכם שצריך מכתב בחתימתו של שר.

מיכל צוק: זה מובן, אבל השאלה היא אם זה ברמה של הסתייגות, או שיש כאן נכונות - -

סילבן שלום: לא, זה רק ברמה של הסתייגות כי את הנושא הזה כבר פתחנו וסגרנו מספר פעמים, ולא נפתח אותו שוב, מחדש.

מיכל צוק: הנוסח של ההסתייגות שלנו בא לשקף, ולמען הסר ספק – את הדברים שנאמרו כאן על ידי חבר הכנסת שלום וחבר הכנסת - -

סילבן שלום: הנוסח, כפי שהוא כתוב עכשיו זה הנוסח שאתם הכתבתם.

סילבן שלום: כך, שאתם פותחים את הנוסח שאתם הכתבתם, וזו בדיחה.

סילבן שלום: זה נוסח כפי שאתם ביקשתם.

סילבן שלום: הסכמנו לנוסח ועכשיו אתם מבקשים לפתוח אותו.

מיכל צוק: זו העמדה שלנו, כרגע.

משה גפני: מתי מצביעים?

מיכל צוק: אנחנו עוד שוקלים כאן, בעקבות הדיון שהיה כאן, אם להגיש הסתייגות לגבי סעיף 16, לגבי השהית לימודים.

מיכל צוק: העלו כאן נציגי ור"ה הסתייגויות שלהם, שחלקן – ברמה של הנוסח.

מיכל צוק: הממשלה, יכול להיות שתסתייג כאן - -גם לנושא הזה.

אייל רק: לבקשת משרד התעשייה, המסחר והתעסוקה – בסעיף 23 כתוב שהשר, שר החינוך, ממונה על ביצוע החוק, והוא רשאי להתקין תקנות בכל הנוגע לביצועו.

אייל רק: בהסכמת שרת החינוך נתקן את הסעיף כך שבכל הנוגע למוסדות של משרד התעשייה והמסחר - -

סילבן שלום: מקובל עלינו.

אייל רק: "בהסכמת שר התמ"ת".

דב חנין: אחד הסעיפים החשובים בחוק הוא סעיף 4, ובנוסחו הנוכחי הוא נראה לי לוקה בכך – הסעיף, אולי לפני כן אסביר את הרקע להערה שלי : הסעיף ממוקם בפרק ב' ולא בפרק ג', הוא ממוקם בפרק עקרונות היסוד, ולא בפרק של רישום וקבלה.

דב חנין: לעומת זאת, איסור האפליה, לפי הניסוח של סעיף קטן (א) מתייחס אך ורק לרישום וקבלה, ובכך בעצם הוא כאילו מאפשר אפליה בכל דבר שאיננו בגדר רישום וקבלה.

דב חנין: זו איננה כוונת המציעים, אני משוכנע, וגם לא הכוונה שלנו.

דב חנין: לכן ההצעה שלי היא שייאמר בסוף הפסקה הפותחת של סעיף קטן (א): "בין השאר בכל אחד מאלה".

דב חנין: שיהיה ברור שאפליה על רקע חברתי או דת או לאום אינה אפשרית גם לא במקרה של רישום וקבלה.

מירב ישראלי: סעיף 4 – לא מתייחס ל - -.

מירב ישראלי: כמו בחוק זכויות התלמיד, זה סעיף שמתייחס רק לקבלה.

מירב ישראלי: ודאי שאין מקום לאפליה בכל דבר, אבל הוא בא לטפל בבעיה שהמציעים ראו כבעיה - -

דב חנין: בפרק ב' אנחנו לא מדברים על רישום וקבלה.

דב חנין: זה פרק ג' .

מירב ישראלי: - - -

קריאה: לא הבנתי את ההצעה.

דב חנין: להחיל את איסור האפליה לא רק על מועמדים אלא גם על סטודנטים.

דב חנין: אנחנו מדברים על עקרון יסוד, - - לכל דבר ועניין בעתיד.

דב חנין: אנחנו לא אומרים שיש כרגע אפליה, אנחנו אומרים שאם כבר מחוקקים – צריך שיהיה ברור שאין אפליה מהטעמים האלה.

דב חנין: יכול להיות שאין בעיה, ואז – מצוין.

דב חנין: אז קבענו עקרון - -

מירב ישראלי: -אתם רוצים לכתוב את זה על דברים מסוימים?

מירב ישראלי: על סטודנטים?

מירב ישראלי: – סטודנט במוסד, לא יפלו אותו -

אייל רק: אדם רגיל מותר להפלות על פי הדין הכללי?

דב חנין: לא, לא.

דב חנין: אנחנו מחוקקים פה חוק זכויות הסטודנט.

דב חנין: יש פה הרבה מאד עקרונות שאני חשבתי שהם ברורים מאליהם - - אבל - -

מיכאל מלכיאור: אבל את זה אפשר היה להגיד גם מלכתחילה, על זה שהכנסנו את זה גם לנושא של הרישום.

מרינה סולודקין: אני מאד מבינה מה חבר הכנסת חנין אומר, ואני תומכת.

אליהו גבאי: באוניברסיטה מסוימת רצו לתת העדפה לכאלה ששירתו שירות צבאי בקבלתם למעונות, והלכו לבית המשפט וביטלו את ההעדפה הזו.

מירב ישראלי: זה בערעור, עכשיו.

אליהו גבאי: אני מבקש שנכניס כאן בחוק העדפה מסוימת לאלה ששירתו שירות סדיר בצבא או בשירות לאומי.

אליהו גבאי: לתת להם העדפה זו הדרך הטובה לתגמל אנשים שנתנו את מיטב שנותיהם לביטחון המדינה וסיכנו את חייהם.

אליהו גבאי: בואו נכיר טובה ונכניס בתנאי הקבלה, לתת לזה איזושהי הדגשה.

מיכאל מלכיאור: אנחנו גמרנו כבר לדון בחוק הזה בישיבה הקודמת.

מיכאל מלכיאור: דנו בחוק הזה כבר 8 חודשים, באינטנסיביות.

מיכאל מלכיאור: היינו כבר עושים את ההצבעה בפעם הקודמת, אנחנו עושים כאן את ה- touch הסופי.

מיכאל מלכיאור: אני לא אפתח כאן סוגיות עקרוניות נוספות.

מיכאל מלכיאור: למי שיש הסתייגויות – יכול להגיש אותן.

מיכאל מלכיאור: אלה הסתייגויות שיש להן היבטים חוקתיים, שעלול להיות מצב שמשרד המשפטים יוריד את כל החוק אם ההסתייגויות האלה תעבורנה.

מיכאל מלכיאור: אנחנו לא רוצים להגיע למצב כזה.

אליהו גבאי: זה הזמן.

מיכאל מלכיאור: לא.

מיכאל מלכיאור: הזמן היה במשך 8 חודשים.

קריאה: אז תכניס הסתייגות.

עבאס זכור: אני מבקש שבתנאי הקבלה, במיוחד ברפואה – תלמיד שעובר את כל המבחנים, עם כל הציונים, ועבר כל מבחן – נשאר הראיון.

עבאס זכור: בראיון – אומרים לרוב "לא מתאים".

עבאס זכור: שיפרטו למה הוא לא מתאים.

סילבן שלום: זה הדבר הראשון שהעליתי.

סילבן שלום: נתתי דוגמה של מישהי שהיתה מצטיינת.

סילבן שלום: היא עברה את הבחינה הפסיכומטרית בציון הכי גבוה שיש.

סילבן שלום: ואמרו לה – אין לך מזג רפואי.

סילבן שלום: בלי נימוק.

סילבן שלום: עכשיו היא עברה להנדסת חשמל, והיא מצטיינת של האוניברסיטה, אבל החלום שלה זה ללמוד רפואה.

מיכאל מלכיאור: אי אפשר להכניס משהו יותר מזה, אנחנו דנו בזה כל כך הרבה זמן.

עבאס זכור: תלמיד שעובר את כל המבחנים, עם כל הציונים –למה הוא לא מתאים?

מיכאל מלכיאור: אין דרך להגדיר את זה, כי אז אתה צריך לאסור בכלל על קיום ראיון.

מיכאל מלכיאור: אין דרך.

מיכאל מלכיאור: תאמין לי שניסינו.

מיכאל מלכיאור: כי אז אנחנו צריכים להגביל את הראיון.

מיכאל מלכיאור: אנחנו עוברים להצבעה.

רון אשכנזי: רציתי לברר – הבנתי שרוצים להכניס סעיף בדבר איסור אפליה - מה בדיוק הכוונה - -

מיכאל מלכיאור: זו הכוונה.

מירב ישראלי: כרגע סעיף האפליה חל על מועמדים ביחס לקבלה.

מירב ישראלי: יכול להיות שהנושא יתעורר גם לגבי סטודנטים, למשל – רישום לקורסים, שיכולים להפלות מישהו ברישום לקורס.

מרינה סולודקין: כניסה למועדון של הסטודנטים.

רון אשכנזי: איסור אפליה- קיים.

מיכאל מלכיאור: אם היית בדיון היית יודע שהכל נאמר כבר.

מיכל צוק: גם בנושא הזה, מאחר שלא קיבלנו תשובות ברורות – הממשלה כנראה תגיש הסתייגות.

מירב ישראלי: הרעיון הוא שהחוק הזה לא בא לגרוע משום זכות יסוד שקיימת לאדם באופן כללי.

מירב ישראלי: ניסינו ללכת כאן על העקרונות שיש להם רלבנטיות מיוחדת לחיים, מרקם החיים במוסדות להשכלה גבוהה, לאתר בעיות ספציפיות שהן רלבנטיות למוסדות להשכלה גבוהה, ולעשות את האיזון הנכון.

מירב ישראלי: בכל מקום שקבענו זכות גם קבענו – סייג, את היכולת של המוסד לקבוע איך זה מתבצע, וכן הלאה.

מירב ישראלי: זה לא בא לעבור על הוראות של זכויות יסוד שקיימות בלאו הכי לסטודנט כאדם, באופן כללי.

מירב ישראלי: לכן אני גם סבורה שבמקרה הזה, אני חושבת שכל המוסיף גורע.

מירב ישראלי: כי אין פה איזושהי רלבנטיות.

מיכל צוק: מאחר שלא הצלחנו להבין מה נוסח התיקון – אנחנו נגיש הסתייגות.

מירב ישראלי: אני כבר אגיד לך: הנוסח יהיה שמוסד לא יפלה סטודנטים מטעמים דתיים או מטעמי -- שלהם או - -

מיכאל מלכיאור: האם מישהו רוצה להעלות פה את הסעיפים התקציביים?

סילבן שלום: אני רוצה לעשות את זה בקצרה, אני רואה שיש כאן גיוס קואליציוני גדול, ואני רוצה פשוט להבהיר: אנחנו ניסינו להמריץ את הממשלה להגיע להסכם, להמריץ את הסטודנטים להגיע להסכם.

סילבן שלום: המטרה היתה לא לעשות את זה בחקיקה, אלא לעשות את זה בהסכמה.

סילבן שלום: ראש הממשלה ביקש מיושב ראש הוועדה שהיה נכון לדחות את ההצבעה מיום שלישי שעבר ליום ראשון.

סילבן שלום: יושב ראש הוועדה היה מוכן רק לדחות את הדיון מיום ראשון ליום שני.

סילבן שלום: זאת אומרת – ניתנה ארכה של עוד שבוע ימים להגיע להסכמה, שכנראה בוששה.

יואל חסון: למה בושש?

סילבן שלום: אני חושב שמצב שבו היום החוק יחוקק ללא הסעיפים התקציביים ימסמס את העניין, כי בסופו של דבר לא תהיה חתימה, הממשלה לא תיישם, לא יהיה שום תמריץ לממשלה ללכת לקראת.

סילבן שלום: כשאנחנו קובעים את החקיקה הזו אנחנו בעצם מסמנים שזה לא נתון לגחמה של ממשלה כזו או ממשלה אחרת, זה לא נתון לגחמה של שר אוצר כזה או אחר, ואפילו לא של ראש ארגון סטודנטים כזה או אחר.

סילבן שלום: הדבר הזה מעוגן בחוק, ומעתה ועד עולם - כמובן שגם חוק ניתן לשינוי אבל עדיין זה הרבה יותר קשה מאשר לשנות כל פעם הרכב ועדה, או לשנות החלטות של ועדה שכבר התקבלו, ואמורות היו להיות מיושמות.

סילבן שלום: אני מבקש, אדוני היושב ראש, מאחר וכולם יודעים את העניין - לא לפתוח דיון ארוך, אלא לקיים כאן הצבעה על העניין הזה, ואני מאד מקווה שבסופו של יום תתקבל כאן, כדי שתעבור כהצעת ועדה למליאה.

סילבן שלום: במידה ולא, כמובן - -הסתייגות למליאה, או שהפוך –הסתייגות של הממשלה לבטל את זה.

סילבן שלום: אבל בסך הכל צריך להביא את זה במסגרת החוק כולו.

סילבן שלום: אני מאד מצפה שחברי הכנסת ישמעו את רחשי לב הסטודנטים ויילכו לקראתם גם בנוסח המלא שכוללת הצעת החוק הרצינית.

אלכס מילר: אדוני היושב ראש, חבר הכנסת שלום – אני הלכתי בדעה הזו גם בשבוע שעבר וגם השבוע, עד שאתמול לא הייתי שותף לאחת הישיבות של התאחדות הסטודנטים שעמדה להיות.

אלכס מילר: הייתי אתם קרוב ל- 4 שעות.

אלכס מילר: פשוט ראיתי דבר שמאד - -.

אלכס מילר: ניסו, והצליחו לבטל את ההצבעה על אותו הסכם.

אלכס מילר: אני לא בא להגיד שההסכם הוא טוב או לא, אבל לקום ולהצביע על הנושא הזה, ולבוא עם הדגל של הצעת החוק, ולהגיד – לא ניתן לשום דיון – ומדובר בקומץ של 50-70 איש מהסטודנטים שניסו למנוע התכנסות של התאחדות הסטודנטים, שהיא הגוף הנבחר, שרצו לדון.

אלכס מילר: יכול להיות שאם היו מקבלים החלטה באותו רגע היינו באים ומקשיבים לצד שבעצם מתנגד להסכם, או לאלה שכן תמכו, ועם זה הייתי יכול להתקדם.

אלכס מילר: אבל לבוא עכשיו ולהגיד שנקדם את הנושא של שכר הלימוד, בגלל ש-70 סטודנטים מנעו מהתאחדות הסטודנטים הארצית לקבל החלטה ולדון על זה, כי הם הלכו עם הדגל של החוק שלנו.

אלכס מילר: הם אמרו: לא צריך בכלל שום דיון על זה, אתם בכלל לא בתמונה.

אלכס מילר: יש פה הצעת חוק, אנחנו הולכים אחרי הצעת החוק וזה מה שיהיה.

אלכס מילר: וכמו שאמרתי - אני רואה בנושא הזה של שכר הלימוד פתרון מערכתי ולא סלקטיבי.

אלכס מילר: אם זה יעבור עכשיו ולא יהיה פתרון מערכתי – מערכת ההשכלה הגבוהה תיפגע.

אלכס מילר: אנחנו הלכנו עם זה לדבר שממשלת ישראל תבוא ותיסגר עם הסטודנטים.

אלכס מילר: יש לי הצעת חוק שניה של שכר לימוד שעומדת להצבעה טרומית.

אלכס מילר: במידה ולא נראה שבדיונים בין הסטודנטים לבין נציגי הממשלה, אם נראה שבסופו של דבר ההחלטות מגיעות להצבעה לממשלה ללא הסכמה - אפשר גם להתקדם עם הצעת החוק.

אלכס מילר: כרגע, אני לא רואה שהדברים ייושמו.

אלכס מילר: כרגע אני גם לא מאמין שבסופו של דבר אנחנו נוכל להגיד לאותם סטודנטים כדי למנוע מהגופים הארציים לקבל את ההחלטה - לא יכול להיות שאנחנו נבוא וניתן את האפשרות הזו.

סילבן שלום: אתה בא ורוצה להשוות בין הצעה שעדיין לא עברה הצבעה טרומית להצעה הזו שעומדת לקראת קריאה שניה ושלישית.

סילבן שלום: אולי אתה לא מבין את הפער, אבל הפער הוא כמו בין שמים לארץ.

סילבן שלום: אם זה עניין של מלחמה על קרדיט – אז זה סיפור אחר.

אלכס מילר: זה ממש לא מלחמה על קרדיט.

אלכס מילר: ממש לא.

סילבן שלום: מאחר ואני לא חושב שזו מלחמה על קרדיט, אני חושב שזה עניין מהותי - לבוא ולתת בסיס אחד לשתי ההצעות, הצעה שלא עברה בקריאה טרומית ומשהו שהולך לעבור עכשיו בקריאה שלישית- זה פשוט מין שבאינו מינו.

סילבן שלום: לכן, אם היית אתה נמצא במצב של ערב הקריאה השלישית, הייתי מוריד את העניין הזה, זה לא היה מהותי, כי בסופו של דבר היינו מצליחים להעביר.

סילבן שלום: אבל אתה עכשיו מדבר על משהו שאתה יודע שיכול לקחת שנתיים בחקיקה.

סילבן שלום: הוא לא ממשי.

סילבן שלום: פה יש לנו את הממשות.

סילבן שלום: במידה ויגיעו להסכם, תאמין לי – שמשרד האוצר יכול לבוא ערב אישור חוק ההסדרים ולהגיד שמאחר והגיעו להסכם, דוחים את תחולת החוק, או - מבטלים את סעיף החוק.

סילבן שלום: למשרד האוצר תמיד תהיה הגמישות .

סילבן שלום: אבל לומר שאם הם לא יחתמו ננסה בעתיד, בהצעת חוק שעוד לא עברה אפילו קריאה טרומית, זה לא רציני.

סילבן שלום: מה שיש עכשיו – צריך להעביר את זה בקריאה השלישית.

סילבן שלום: במידה ויגיעו להסכם, ובעתיד –משרד האוצר, בהסכמה, אולי אפילו שלנו, יגיד שהוא רוצה לבטל את הסעיף הזה, בהמשך, בחוק ההסדרים, זה תמיד ניתן לו, זו תמיד אפשרות.

סילבן שלום: אבל בוא לא נלך הפוך.

סילבן שלום: בוא נאשר את זה ונאפשר להם להגיע להסכם הכי טוב שיש, כשהם יודעים שזה קיים.

סילבן שלום: יגיעו להסכם?

סילבן שלום: האוצר יבטל.

סילבן שלום: ולא להפך, משהו שהוא לא ריאלי, לא אפשרי, לא ממשי, ואתה יודע, למרות שאתה יחסית תקופה קצרה בכנסת אתה בקיא בחקיקה – ואתה יודע שההליכים האלה לוקחים הרבה מאד זמן, והאפשרות ליישם אותם היא כמעט ולא - -.

אלכס מילר: שוב אני מסביר – לא יכול להיות מצב שלוקחים את החוק הזה כדגל ולא נותנים לדון על ההסכם.

אלכס מילר: זו הבעיה שלי.

סילבן שלום: אבל גם אתה כמוני הנחת את החוק לשכר לימוד.

אלכס מילר: אבל אנחנו סיכמנו שברגע תהיה הסכמה - - אבל הם לא מצליחים לשבת עם ההתאחדות.

אלכס מילר: ארגון הסטודנטים - -

יואל חסון: יש פוליטיקה פנימית באיגוד הסטודנטים.

אורית נוקד: אני רוצה להבין על מה מצביעים ומה קורה.

אורית נוקד: אני הבעתי תמיכה בסטודנטים ושמחתי שיש הסכם.

אורית נוקד: עכשיו אני מבינה שאין הסכם.

יואל חסון: זה לא נכון שאין הסכם.

יואל חסון: יש הסכם שיושב ראש התאחדות הסטודנטים וראש ארגון הסטודנטים מנסים להעביר אותו בתוך המערכות הפנימיות שלהם.

יואל חסון: בארגון העבירו, בהתאחדות יש קבוצה שהיא לא חלק מהממסד הנבחר של ההתאחדות – ויש שם בעיות פנימיות, שמנצלות את העובדה שאולי תהיה להם תקווה בחוק הזה, אז בוא נחכה לחוק הזה - -

קריאה: זה לא נכון.

קריאה: אוניברסיטת תל אביב נגד ההסכם.

יואל חסון: בגלל זה הסטודנטים יאבדו את הסמסטר.

סער צעירי: הם לא יאבדו.

סער צעירי: זו שיטת הפחדה - -

קריאות: - -

יואל חסון: יש כאן פוליטיקה שאתם לא נותנים למנהיגים הנבחרים שלכם לקבל החלטות.

קריאות: - -

מיכאל מלכיאור: אני מרגיש לא נוח עם מה שקרה פה.

מיכאל מלכיאור: הסעיפים התקציביים פה שמציע חבר הכנסת שולם הם סעיפים שאני מסכים אתם ב- 100 אחוז.

מרינה סולודקין: גם אני.

מיכאל מלכיאור: עד יום חמישי הבהרתי גם לראש הממשלה וגם למי ששאל שברגע שזה יגיע להצבעה אני אהיה בעד.

מיכאל מלכיאור: אבל ביום חמישי נפל דבר.

מיכאל מלכיאור: הגיעו האנשים שניהלו את המשא ומתן, והם יכולים להיות אנשים טובים או לא טובים – פרחחים או לא פרחחים.

מיכאל מלכיאור: עלו כל השמות, אבל אלה אנשים שנבחרו על ידי סטודנטים לנהל את המשא ומתן.

מיכאל מלכיאור: הם הגיעו להסכמה עם הממשלה – אני אומר באחריות: הממשלה ניהלה את זה באופן שלומיאלי, מאל"ף ועד ת"ו.

מיכאל מלכיאור: כולל בימים אלה – ההבהרה של שרת החינוך שמחזירים את המיליארד שקלים על פני 4 שנים ששרת החינוך בעצמה כתבה מכתב לפני חודשיים שבו היא התחייבה להחזיר את התקציב תוך שנתיים.

מיכאל מלכיאור: יש פה הרבה דברים שנוהלו בצורה ממש לא ראויה, לא נכונה.

מיכאל מלכיאור: אבל עשינו את הצעד הזה להכניס את הסעיפים האלה או לעיין בהכנסתם – כדי שיהיה זרז למשא ומתן.

מיכאל מלכיאור: והיה זרז.

מיכאל מלכיאור: אין מה לעשות, היה פה תהליך שהממשלה נכנעה בסעיפים מרכזיים שהסטודנטים עמדו עליהם.

מיכאל מלכיאור: אנחנו לא התערבנו.

מיכאל מלכיאור: הסטודנטים קיבלו הסכם שלפי דעתם הם קיבלו מה שהם רצו.

מיכאל מלכיאור: זה שהם לא יכלו להגיע להצבעה אתמול בגלל שאנשים הפריעו בכוח, זה לא דבר שאנחנו יכולים לאמץ פה, בוועדה - -

מרינה סולודקין: זה קשור לחוק?

מיכאל מלכיאור: אם היו מגיעים להסכמה אתמול אם היו מצביעים, כמו שרצו, והיו מקבלים את הדעה של אלה שניהלו את המשא ומתן בשם הסטודנטים – הדבר לא היה עולה היום.

מיכאל מלכיאור: הדבר עולה היום כיוון שעדיין לא היתה הצבעה על זה.

מיכאל מלכיאור: לא רק זה.

מיכאל מלכיאור: אני רוצה להגיד עוד דבר – יש גם כאלו שהיו חולקים על זה גם ככה.

מיכאל מלכיאור: נעשה את זה בהגינות – זה שם אותי במצב לא נוח, כי אני בעד הסעיפים האלו ובעד הדבר הזה, אבל אחרי שהסטודנטים שניהלו את המשא ומתן והגיעו לפשרה, והם תומכים בפשרה, אנחנו לא יכולים להיות קדושים מהאפיפיור בענייו ולהגיד שמה שהם הגיעו אליו לא מספיק טוב.

מיכאל מלכיאור: נקודה אחרונה- אנחנו פה גם מסכנים את כל החוק של זכויות הסטודנט.

מיכאל מלכיאור: אני מסכים עם מה שנאמר כאן - לא דומה חוק בקריאה שלישית לחוק לפני טרומית.

מיכאל מלכיאור: אבל גם נכון שאם זה נופל בגלל סעיף תקציבי, שאין לו רוב של 51, – אז החוק ייפול.

מיכאל מלכיאור: ואז הגענו שוב לקריאה הטרומית.

מיכאל מלכיאור: אנחנו מסכנים פה את כל העברת החוק הזה.

מיכאל מלכיאור: לכן אאלץ לא להצביע בעד הדברים שאני חושב שהיינו צריכים לעשות פה.

מיכאל מלכיאור: אני מבקש לשמוע הערות קצרות של חברי הכנסת, ונעבור להצבעה.

מיכאל מלכיאור: בבקשה.

ג'מאל זחאלקה: צריך לדון בעניין שכר הלימוד, ללא קשר לשביתה.

ג'מאל זחאלקה: אי אפשר לכפות את זה.

ג'מאל זחאלקה: עם הצעתו של חבר הכנסת שלום יש לי הזדמנות להסכים היום.

ג'מאל זחאלקה: אנחנו צריכים לאשר את זה, ושהממשלה תסתדר עם הסטודנטים.

ג'מאל זחאלקה: אי אפשר לכפות את הדיון בדיוני רקע לגבי מה אמר סטודנט זה או אחר.

ג'מאל זחאלקה: זו לא עבודת חקיקה של הכנסת, עם כל הכבוד.

ג'מאל זחאלקה: אנחנו צריכים להחריש, לא לשמוע מה קורה בחוץ, כאשר אנחנו דנים בדיון הזה.

יואל חסון: ממתי הכנסת קובעת שכר לימוד?

יואל חסון: זה תפקיד הממשלה .

יואל חסון: יש הפרדת רשויות.

ג'מאל זחאלקה: הממשלה לא מילאה את חובתה.

ג'מאל זחאלקה: אני הייתי שמח לא להתערב בשכר הלימוד, אבל כשעוש ים הסכם והממשלה לא עומדת בו - -

אסתרינה טרטמן: סליחה שכיוונתי לדעת היושב ראש, כשביקשתי רשות דיבור.

אסתרינה טרטמן: במקרה הספציפי הזה אני מבקשת לחדד את הנושא של הסעיף התקציבי.

אסתרינה טרטמן: העברה לסעיף תקציבי בנושא הזה אומרת שאנחנו מפילים את החוק.

אסתרינה טרטמן: לא לזה אנחנו מכוונים.

אסתרינה טרטמן: שימו לב – מפילים את החוק בהעברה לסעיף תקציבי, למרות שמסיבות אחרות אני מסכימה לגמרי עם חבר הכנסת שלום.

אליהו גבאי: החוק הוא חשוב, יש לקדם, ואני מסכים לדעת יושב ראש הוועדה.

אליהו גבאי: אבל ביקשתי להכניס את ההסתייגויות – ומבקש להצביע עליהן.

אליהו גבאי: הסתייגות אחת קשורה לתנאי קבלה: על המוסד להכיר בשירות הצבאי .

אליהו גבאי: דבר נוסף - נקודות זיכוי בקבלת מלגה.

אליהו גבאי: האוניברסיטאות מחלקות מלגות ומענקים.

אליהו גבאי: ליש לתת לשירות העדפה בנקודות זיכוי לסטודנטים אשר שירתו שירות צבאי.

אליהו גבאי: אם לא יתנו העדפה לשירות צבאי באוניברסיטאות – איפה יתנו?

מירב ישראלי: הרצון הוא להכניס את זה לרישום וקבלה – וגם למלגות?

מירב ישראלי: יש בעייתיות על רקע פסקי דין – להכניס את זה לחקיקה.

אליהו גבאי: אם הכנסת תכניס את זה – זה לא בעייתי.

אליהו גבאי: יהיה בעייתי – אם נגמגם.

אורית נוקד: אני תמכתי בעמדת הסטודנטים.

אורית נוקד: יחד עם זאת, ביום חמישי ושישי הבנתי שקרה דבר.

אורית נוקד: הגיעו להסכם מספק - -

קריאות: ממי הבנת?

קריאות: - זאת השאלה.

קריאה: מהמנהיגות הנבחרת של הסטודנטים.

אורית נוקד: מנהלים משא ומתן ומגיעים להסכמות עם נציגים שהוסמכו.

אורית נוקד: זה דבר שמקובל עלי.

אורית נוקד: אבל יחד עם זאת, יש פה מתח יותר מדי גדול ונראה לי שיש מקום לדחות את ההצבעה לשבוע הבא.

אורית נוקד: אני מקווה שיגיעו הסטודנטים בתוכם להבנות.

אורית נוקד: לא הייתי רוצה להצביע עכשיו כחברת קואליציה על דבר שאני רואה שיש עליו חילוקי דעות.

אורית נוקד: צריך לתת לסטודנטים את פרק הזמן ללכת ולהגיע להסכמות.

מיכאל מלכיאור: בגלל האיום שלנו הם לא סגרו הסכם.

אורית נוקד: אני לא רוצה להרים עכשיו את היד ולהצביע, למרות שאני מקבלת את ההגיון שכאשר מגיעים להסכמות עם מי שהוסמך – יש לכבד את ההסכמות, במיוחד כאשר אנחנו רואים עכשיו מה קורה בשדרות, ביישובי סובב עזה.

אורית נוקד: אני חושבת שצריך לתת לסטודנטים את פרק הזמן הזה, בשבועות, לשבת ולבוא עם דבר מוסכם, כאשר אני אומרת לכם: נראה לי שהממשלה הלכה לקראתכם.

אורית נוקד: אני אומרת לכם את זה כחברת קואליציה, כי כבר קיבלתי הערות על ההתבטאויות שלי.

אורית נוקד: לכן אני חושבת שלא יקרה שום דבר אם ידחו את ההצבעה בשבוע.

דב חנין: אני רוצה לומר לכם, עמיתיי, חברי הכנסת, שבין הסטודנטים יש ויכוח אמיתי, ואני אומר את זה מתוך הערכה לכל הדעות שיש בקרב הסטודנטים.

דב חנין: שמעתי שיש כאלה שמתנגדים להסכם, ויש כאלה שתומכים בהסכם.

דב חנין: יש שם ויכוח אמיתי.

דב חנין: השאלה היא – אנחנו, בתור מחוקקים צריכים לייצר הסדר לשנים.

דב חנין: זה שכרגע יש הסכם או אין – זו שאלה חשובה, אבל לא זה מה שצריך להנחות את הכנסת כשהיא באה לפתור את העניין.

דב חנין: מה צריך להנחות אותנו?

דב חנין: ניסינו לחיות במשך שנים עם שכל שלא מוסדר בחקיקה.

דב חנין: התוצאה היא רעה מאד.

דב חנין: יש ועדות שממונות – ויש להן מסקנות, ואחר כך הממשלה משנה את המסקנות וממנה ועדות חדשות.

דב חנין: אחר כך יש מאבקים ושביתות.

דב חנין: הניסיון של כולנו מלמד – הגענו לצומת שבו שכאשר הנושא הזה אינו מוסדר בחקיקה התוצאה היא גרועה.

דב חנין: הממשלה אינה מסוגלת לנהל את הנושא הזה כמו שצריך.

דב חנין: אנחנו חוזרים אחת לכמה שנים למצבים של שביתות, מאבקים, של הפסדים של ימי לימוד ושל מחיר חברתי קשה.

דב חנין: הסטודנטים משלמים את המחיר, האוניברסיטאות משלמות את המחיר, הציבור משלם את המחיר.

דב חנין: לכן, אני מברך את חבר הכנסת סילבן שלום שהביא את ההצעה, את ההזדמנות, וזו הזדמנות לכולנו לייצר הסדר לשנים שיפתור את הבעיה הזו, יקבע את הנורמות באופן ברור.

דב חנין: זו הזדמנות שיש לנו , ואני מציע לכולנו לקפוץ על ההזדמנות הזאת, לחוקק את החוק הזה, וזה הדבר הכי נכון לעשות.

זאב אלקין: מבחינה עקרונית – אמרתי לאורך כל הדרך שאני מתנגד לסעיף התקציבי הזה, בלי שום קשר להסכם או לא הסכם, כי בעיניי, ניסיון לקבוע בחקיקה שכר לימוד בלי לקבוע תקצוב להשכלה הגבוהה, בסופו של דבר - - לצורך הדיון הנוכחי כרגע – לשיטתך הייתי דוחה את הדיון הזה.

זאב אלקין: אני רציתי שנצביע כבר אז, כי לא רציתי שמשא ומתן יתנהל עם אקדח לרקה.

זאב אלקין: היות ורצית להקל על חברי הכנסת להצביע בסעיף התקציבי, לאחר שהסתיים לגמרי המשא ומתן, ייתכן שאם - תרצה לדחות את ההצבעה - - -

מיכאל מלכיאור: אם זו תהיה ההסכמה – לדחות את ההצבעה, לא תהיה לי בעיה, אבל אני לא אעמוד על זה.

מיכאל מלכיאור: יש פה שני מציעים, אבל החוק כבר לא של המציעים, הוא כבר של הוועדה.

זאב אלקין: עד כמה שזכור לי, חבר הכנסת שלום, בתור שר אוצר, הביא את התיקון הזה של רוב של 50 קולות לסעיף תקציבי.

זאב אלקין: אתה יודע היטב שהכנסת הסעיף הזה תהרוג את החוק.

סילבן שלום: אני אתייחס לזה, בסוף.

מרינה סולודקין: אני תומכת במציע החוק, חבר הכנסת סילבן שלום.

מרינה סולודקין: מה שקרה בשנים האחרונות בהשכלה הגבוהה הוא שערורייה.

מרינה סולודקין: היתה פגיעה שיטתית בתקציבים ורצו לשפר את המצב על חשבון הסטודנטים.

מרינה סולודקין: אני יכולה לומר לכם שקודם כל , במקום לפגוע בסטודנטים היינו צריכים לקצץ במשכורות של נשיאים, רקטורים, דקאנים – הרבה ביורוקרטיה שיש, מן הסתם.

מרינה סולודקין: רק אחר כך – לדבר על סטודנטים.

מרינה סולודקין: הקשר שנוצר בין הסכם עם הסטודנטים לחוק לשנים רבות הוא לא טוב, לא נכון.

מרינה סולודקין: רק טירונים יכולים לדבר כאן

מרינה סולודקין: על כך שהחוק תלוי במה שקורה בין הסטודנטים ללשכת ראש הממשלה.

מרינה סולודקין: זה הסבר לא נכון וזו תבוסתנות.

מרינה סולודקין: אנחנו, אחרי כל הניסיון של מיליארדים שקיצצו – גם מבתי ספר וגם מאוניברסיטאות, לא יכולים לתת יד לזה.

מרינה סולודקין: 50 אנשים שמצביעים במליאה – אנחנו יודעים שהממשלה היתה נגד, אבל היו חוקים שעברו ברוב של 80 ו-90 קולות.

מרינה סולודקין: שישפרו את המצב האוניברסיטאות ויפחיתו בביורוקרטיה באוניברסיטה, שרק פוגעת, שיטתית, במה שקורה שם, ואז נוכל לחשוב על תיקוני חוק.

יונתן אורון: אני מאגודת הסטודנטים באוניברסיטת תל אביב.

יונתן אורון: רק לצורך ההסבר – מה שקורה עכשיו לא פשוט כמו שזה נראה.

יונתן אורון: ההסכם שנוצר, הנציגים שלנו - הגיע למועצות בכל האוניברסיטאות והמכללות.

יונתן אורון: חלק העבירו את ההסכם וחלק – לא.

יונתן אורון: באוניברסיטת תל אביב א לא עבר.

יונתן אורון: בירושלים – יושב ראש האגודה לא כינס את המועצה והחליט על דעת עצמו.

אסף גלעד: לא.

אסף גלעד: היתה הצבעה טלפונית.

אסף גלעד: אני חבר ועד מנהל - -

קריאה: מה זאת הצבעה טלפונית?

אסף גלעד: הוא הוסמך על ידי עורך דין שמבקר את העמותה.

אסף גלעד: הוא קבע שזה חוקי.

יונתן אורון: אנחנו מבקשים שהחוק הזה, ההצבעה עליו לא תדחה, על מנת שלא - - עוד מנוף ללחץ.

יונתן אורון: מקסימום – שביום שני בבוקר בשבוע הבא תגידו שאתם לא רוצים להצביע עליו.

יונתן אורון: אבל אל תגרמו לזה שידחו את החוק הזה בהצבעה בשבוע הבא, עם כל הלחץ שיש על הממשלה עכשיו, יפול, ואז גם ההסכם שלנו ייפול וגם החוק שלכם.

יונתן אורון: תהיו חזקים ותלכו על החוק הזה, בשבוע הבא, בלי להחליט על זה עכשיו, בלי להגיד שאתם לא רוצים להצביע על זה.

יונתן אורון: ההסכם הזה דרך אגב הוא הסכם שהוא לא פשרה אלא הסכם כניעה.

יונתן אורון: הנציגים שלנו נשברו לחתיכות.

יונתן אורון: לא היה שם הסכם פשרה.

יונתן אורון: זה היה הסכם כניעה.

מיכאל מלכיאור: בעקבות הדברים שנאמרו ובקשה של הרבה מאד חברי כנסת - -

סילבן שלום: משפט אחד – בעניין של נפילת החוק.

סילבן שלום: להערכתי, כמובן שאפשר גם לא לגייס 50 איש, אם יביאו את החוק הזה ב- 12 בלילה - - אבל אז גם כולם יידעו למה הביאו את זה ב- 12 בלילה, וזה ייראה כמו גנבי בלילה.

סילבן שלום: גם לממשלה חשוב העניין הציבורי, לפחות מול ציבור הסטודנטים.

סילבן שלום: אני לא רוצה להתחיל עם זה שהממשלה אף פעם לא התמודדה מול ציבור הסטודנטים בצורה הזו.

סילבן שלום: לא זה העניין.

סילבן שלום: העניין הוא שאנחנו רוצים להעביר את החוק.

סילבן שלום: אני מאמין שזה יכול לעבור.

סילבן שלום: בתסריט הכי גרוע, שזה לא עובר, מאחר והחוק הזה סוכם כבר, הרי להניח אותו בקריאה טרומית, לבקש פטור מוועדת הכנסת ולהביא אותו מחדש, אפשר לעשות את זה בשבוע – שבועיים.

סילבן שלום: זה לא דבר שימנע מהחוק להתקבל ללא הסעיפים התקציביים.

סילבן שלום: כך שאני לא חושב שזה צריך להיות טיעון ונימוק.

סילבן שלום: אני מבין את החשש של אלכס מילר שהחוק ייפול.

סילבן שלום: אני מאמין שהדבר הזה הוא דבר מהותי.

סילבן שלום: צריך לעשות את זה עכשיו.

מיכאל מלכיאור: אחרי ששמעתי את כולם, וקיבלתי גם את בקשת חלק מהסטודנטים שנמצאים פה, והרבה מאד מחברי הכנסת אני אדחה - -

סילבן שלום: אי אפשר לעשות הצבעה אם תהיה דחיה או לא?

אורית נוקד: לא, זו החלטה של יושב הראש.

מיכאל מלכיאור: אני מקווה מאד שהסטודנטים יסיימו ויגיעו להסכמה עם הממשלה, ולכן לא נצביע.

מיכאל מלכיאור: בישיבה הבאה נקיים רק הצבעה.

מיכאל מלכיאור: תודה רבה לכולם.

מיכאל מלכיאור: הישיבה נעולה.